|  |
| --- |
|  |
| ***VABILO na Unesco projekt*** ***V ŠOLI ČEBEL***  |

Vabimo vas, da se nam pridružite na 4. Unescovem projektu »**V šoli čebel**« Gimnazije Jožeta Plečnika Ljubljana, ki bo potekal na daljavo. K sodelovanju vabimo vrtce, osnovne šole in tudi srednje šole.

Glavni **CILJ** projekta je navdušiti otroke in mladostnike za naravo in se s pomočjo čebel in posredno tudi drugih žuželk učiti o njihovi koristnosti in sobivanju s človekom. Učenci se bodo naučili opazovati bivanje čebel in žuželk na šolskem vrtu, spoznavali bodo vrednost narave in hkrati pomen samooskrbe. Sočasno bodo skrbeli za ohranitev planeta Zemlje, sprejemali odgovornost do sebe in drugih ter napredovali v osebni rasti. Svoja nova znanja in spoznanja bodo prenašali svojim družinskim članom.

Projekt bo potekal vse leto **od septembra 2024 do maja 2025**, na prijavljenih šolah, zaključil pa se bo **20.5.2025** na Svetovni dan čebel.

Projekt omogoča med-predmetno sodelovanje, sodelovanje vseh šolskih predmetov (*jezikoslovje, naravoslovje, družboslovje, umetnost, …*), medgeneracijsko sodelovanje (*npr. obisk hotela za žuželke v DSO,* …) in intenzivno povezovanje z lokalno skupnostjo (*npr. društvo čebelarjev, …).*

**DEJAVNOSTI** in možnosti za sodelovanje pri projektu bodo različne in raznovrstne, možne za vse sodelujoče vrtce, osnovne šole in srednje šole oz. gimnazije:

* opazovanje in spremljanje čebelnjaka na šolskem vrtu,
* priprava šole za sprejem čebelnjaka in čebelje družine,
* gojitev medovitih rastlin,
* kulinarične dobrote iz medu,
* izdelki iz medu, voska,
* opazovanje in spremljanje hotela za žuželke,
* priprava šole za postavitev hotela za žuželke,
* srečanje z lokalnim čebelarjem, čebelarskim društvom,
* čebelarski krožek na šoli,
* aktivnosti in dejavnosti na šoli v tednu čebel (*14. - 20.5.2025 – filmček, fotografije, slike, risbe, pesmi, zgodbe, uganke, anekdote, haiku, stripi*),
* panjske končnice oz. izdelava nove panjske končnice,
* za šole, ki ste že sodelovale: kaj je letos drugače pri vas kot prejšnje leto?
* za šolske mentorje: voden obisk čebelje poti po Ljubljani (predhodne prijave)

Šole, ki želite sodelovati, se prijavite najkasneje **do 30. oktobra 2024** s priloženo prijavnico na naslov **alenka.smole@gjp.si.**

**Do 28.5.2025** nam pošljite kratek opis izvedbe (*do 100 znakov*) s priloženimi izdelki (filmček, PP predstavitev, fotografije, slike, … = *do 3 izdelki na šolo*) in povezavo na spletno stran, kjer ste predstavili svoje dejavnosti v okviru projekta, in sicer na naslov alenka.smole@gjp.si.

Alenka Smole Legat, prof. Lidija Žigon, prof.

koordinatorica projekta ravnateljica